**MINISTERUL SĂNĂTĂȚII**

**ORDIN**

**pentru completarea Anexei la Ordinul ministrului sănătății nr. 1757/2025 pentru aprobarea Normelor privind organizarea şi funcţionarea activităţii de inspecţie sanitară de stat**

 Văzând Referatul de aprobare al Inspecţiei Sanitare de Stat nr. .............../..................,

 având în vedere prevederile art. 27 alin. (1) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

 în temeiul prevederilor art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătăţii emite următorul

**ORDIN**

 Art. I - În Anexa la Ordinul ministrului sănătății nr. 1757/2025 pentru aprobarea Normelor privind organizarea și funcționarea activității de inspecție sanitară de stat, publicat în Monitorul Oficial al României, Partea I, nr. 549 din 13 iunie 2025, după alineatul (7) al articolului 9 se introduc două noi alineate, alineatele (8) - (9), cu următorul cuprins:

„(8) În situația în care, personalul împuternicit de ministrul sănătății din cadrul Inspecției Sanitare de Stat a Ministerului Sănătății efectuează acțiuni de control și inspecție sanitară de stat, acesta este desemnat prin ordin al ministrului sănătății.

(9) În cadrul acțiunilor de control și inspecție sanitară de stat, efectuate de personalul împuternicit de ministrul sănătății, prevăzut la alin. (8), poate fi cooptat și personal împuternicit de ministrul sănătății din cadrul structurii de control în sănătate publică a direcțiilor de sănătate publică județene sau a municipiului București în a cărei arie administrativ-teritorială în care au loc acțiunile de control și inspecție sanitară de stat.

**Art. II** - Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

**ALEXANDRU FLORIN ROGOBETE**